Kersvader-reklamebord verwyder ná klagtesDie omstrede reklamebord. Foto: @cathyheatonmup op Twitter. “Ons weet hoe belangrik Kersvader vir kinders en volwassenes is,” het Evert van der Veer, hoof van Comedy Central in Afrika, gesê. “Die boodskap op ons reklamebord was ‘n grap en was nie bedoel om Kersfees vir almal te bederf nie. Ons vra heelhartig om verskoning.” Die reklamebord op Witkoppenweg in Fourways, Johannesburg het gelui: “Santa isn’t real”. Dit is Donderdag verwyder. “Dit het gevolg nadat ons ŉ hele aantal klagtes van lede van die publiek af ontvang het,” het die televisiekanaal gesê.